b'\n_START_ARTICLE_\nPolikocka\n_START_PARAGRAPH_\nPolik\xc3\xb3cka je geometrijsko telo, ki ga sestavlja ena ali ve\xc4\x8d enakih s ploskvami spojenih enotskih kock. Polikocke so trirazse\xc5\xbeni analogoni dvorazse\xc5\xbenih ravninskih poliomin. Kocka soma, Bedlamova kocka, vra\xc5\xbeja kocka, Slothouber-Graatsmajeva sestavljanka in Conwayjeva sestavljanka so zgledi problemov pakiranja, ki temeljijo na polikockah. Priljubljena igra Quantumino ameri\xc5\xa1kega podjetja Family Games America temelji na pentakockah. \xc5\xa0tirirazse\xc5\xbeni analogon polikock so politeserakti, \xc5\xa1e ve\xc4\x8drazse\xc5\xbeni pa polihiperkocke.\n_START_SECTION_\nSimetrije polikock\n_START_PARAGRAPH_\nKakor poliomine se tudi polkocke lahko razvrstijo po tem koliko simetrij imajo. Simetrije polikock (konjugirani razredi podgrup kiralne oktaedrske grupe) je prvi pre\xc5\xa1tel Lunnon leta 1972. Ve\xc4\x8dina polikock je simetri\xc4\x8dnih, mnoge pa imajo zapletene simetrijske grupe vse do polne simetrijske grupe kocke z 48 elementi. Mo\xc5\xbene so \xc5\xa1tevilne druge simetrije. Obstaja na primer sedem mo\xc5\xbenih oblik 8-tere simetrije.\n_START_SECTION_\nZna\xc4\x8dilnosti pentakock\n_START_PARAGRAPH_\nDvanajst pentakock je dvorazse\xc5\xbenih in odgovarjajo pentominam. Od preostalih 17 jih ima pet zrcalno simetrijo, drugih 12 pa tvori kiralne pare. Vrste dvorazse\xc5\xbenih pentakock so: 5-1-1, 4-2-1, 3-3-1, 3-2-1. Trirazse\xc5\xbene vrste so: 4-2-2, 3-2-2, 2-2-2._NEWLINE_Polikocka ima lahko 24 orientacij v kubi\xc4\x8dni mre\xc5\xbei, ali 48, \xc4\x8de je dovoljeno zrcaljenje. Od pentakock imata dve dvorazse\xc5\xbeni pentakocki (5-1-1 in kri\xc5\xbe) zrcalno simetrijo v vseh treh oseh - imata le tri orientacije. Deset jih ima eno zrcalno simetrijo - imajo 12 orientacij. Vsaka od preostalih 17 pentakock ima 24 orientacij._NEWLINE_Dve tipi\xc4\x8dni sestavljanki sta sestavljanje \xc5\xa1katle 5 \xc3\x97 5 \xc3\x97 s 25 razli\xc4\x8dnimi pentakockami in pakiranje 29 pentakock v \xc5\xa1katlo 9 \xc3\x97 9 \xc3\x97 3. V prvi sestavljanki se lahko prva polikocka postavi na ve\xc4\x8d kot 2000 na\xc4\x8dinov. Ve\xc4\x8d sestavljank se najde na sourceforge.net in na zunanjih povezavah spodaj.'